संसार सिंह हुंदे सदाचार, सत्यनिष्ठ ते हिम्मती स्बा करिऐ मिंयां हरि सिंह हुंदे पर बड़ा असर पेआ. ओनें संसार सिंह होरेंगी जरूर गै कुसै उच्ची पदवी पर पुजाई देना हा, पर राजकाज आले गन्दे दा पेचें च सोआद लैने आली उंदी बिन्द भर बी बन्तर नई ही. इस्सै करिऐ ओनें अपनी नौकरी थमां अस्त़ीफा देई दित्ता हा. मिंआं हरि सिंह होरें उन्दे नौकरी छोड़ी देने दे निश्चेगी मोड़ने आस्तै केइं परजतन कीते पर ओह् सब बेअर्थ गे. संसार सिंह होरें सन्यास लैने दी तेआरिआ च एक्क लम्मी चिट्टी अल़फी, जेह‌्ड़ी बगैर बाएं दै खुल्ली गिट्टें-गिटें तकर चोगे आला लेखा पुजदी ही, लाइऐ दफ्तर जाना शुरू करी दिता.